Lo-Renz-O/malagasy-sentence huggingface dataset:
Fikambanana mpanoratra tanora sy vao misandratra ny faribolana sandratra , nefa dia hita fa namokatra sora-kanto tokoa. Azo ampiasaina eo amin’ny sehatra maro samihafa ny asa sorany, indrindra fa ny tononkalo. Ny fahitana ny asa soratra izay toa manaitra avy hatrany dia anisan’ny mandrisika ny tenanay hitia sy hanao asa fikarohana momba izany. Maro ny lohahevitra azo trandrahana raha ny eo amin’ny lafiny literatiora, saingy ny poezia na ny tononkalo no nandrian’ny saina sy ny fo, noho izy io voasokajy ho teny tsara indrindra azo anambaràna ny seha-piainana maro samihafa. Ny tononkalo nosoratan’ireo mpanoratra ao amin’ny faribolana sandratra no nofaritanay hanaovana fanadihadiana, noho ny kanto mampiavaka azy amin’ny hafa. Eo ihany koa indrindra indrindra ny fampahafantarana amin’ny ankolafin’olona rehetra ny fisian’io fikambanana mpanoratra io sy ny sora-kanto vokariny. Ny faribolana sandratra sy ny tonokalony taratry ny omaly, ny ankehitriny, ary ny ho avin’ny literatiora sy ny kanto malagasy no loha-hevitra nofidiny ka nanompanana izao asa izao. Sady mamelo-maso sy mamoha ny kanton’ny fahiny ny tononkalon’izy ireo, no maneho ny kanto mindraika amin’ny vanim-potoana ankehitriny ary fanohitry ny ho avy ihany koa. Izany dia fomba iray ahazoa-mikololoko ny literatiora malagasy mba tsy ho faty momoka ny haitsikera narahin-dry escarpit , izay mifototra amin’ny fandinihina asa soratra sy ny mpamaky azy no narahana tamin’ny fandrafetana ny asa. Teo ihany koa ny haitsikera ara-mpiaraha-monina narahin-dry wellek sy warren, izay manambara fa tsy afa-misaraka amin’ny fiaraha-monina mamolavola azy ny mpanoratra. Ny zava- misy iainana dia taratra ao amin’ny asa soratra vokariny. Efa nahasoratra tononkalo maro sy mivelatra eo amin’ny seha-piainana samihafa ny sandratra b, saingy ny ampahany ihany no noraisina nanaovana fanadihadiana. Tamin’ireo tononkalo nokirakiraina aza dia izay mifanaraka amin’ny lohaevitra nofidiana ihany no nifotorana. Anisan’ny tombontsoa ananan’ny firenana iray ny fananana mpanoratra miara- misalahy mamokatra ny kanto misy eo amin’ny taniny, nefa dia mbola maro no tsy
Fampahafantarana ny lafiny sôsialy sy lamim- piarahamonina ny lafiny sôsialy sy lamim-piarahamonina no mampirindra na tsia ny fiainam-piarahamonina. Betsaka ireo zavatra dinihina amin’ireo. Andeha hoezahina havohitra ny zava-misy ao amin’ireo lafiny sôsialy sy lamim- piarahamonina ireo.
Eo amin’ny lafiny toe-karena ny fiofanana najoro teto, miompana mandrakariva amin’ny fambolena ambany rakotra semis direct sous couverture végétale nampiharina tamin’ireo karazam- boly rehetra hita tany an-toerana izany tekinika izany, ohatra ny vary, katsaka, ovy, tsaramaso, alohan’ny hampahafantarana ireo vokatra anefa dia tsara ny hampahafantarana ny fomba fambolena nahazatra ny mponina taloha .
Ireo. Amin’ny vidiny mirary avokoa izy ireo araka izao fafana izao boky mpanoratra taona nivoahany vidiny aml3 faralahy 1977 94 ariary rmp faralahy 1978 94 ariary va faralahy 1979 94 ariary ma faralahy 1980 105 ariary et faralahy 1981 130 ariary as faralahy 1982 120 ariary
Ny tononkalo manara-drafitra ny manara-drafitra tiana hambara, dia ireo tononkalo manaraka ny fitsipika hentitra napetraky ry zareo mpanoratra klasika tandrefana. Ireto no avy ireo fepetra hanasokajiana azy raha jerena ny endrika ivelany mitovy isa ny andininy mingadona tsara rehefa vakina mitovy ny fiafaran ny feo eo amin ny faran ny andalana miady rima .
Hahafehezany izany. Izany ihany koa dia manampy azy amin’ny fahafehezany ny fahalalana sahaza ny mpianatry ny lisea tekinika. Mila atao matetika ireny fanofanana ireny mba hifanaraka ihany koa amin’ny zava-misy. Anisan’ny tomponandraikitra amin’izany fanofanana izany ny sekoly ambony manofana ho mpampianatra. 3.2. Fandrindrana ny fandaharam-pianaran’ny taranja malagasy hifanaraka amin’ny fampianarana tekinika raha tiana ny hisian’ny fifanojoan’ny fampianarana ny taranja malagasy amin’ny fampianarana tekinika dia ilaina ny fahaizana mampifanaraka ny tsanganan’ny mpianatra amin’izay fahalalana sy hairaha andrasana aminy ka hamaritana ny fandaharam-pianarana sahaza izany. Midika izany fa ny fandaharam-pianarana ho an’ny taranja malagasy mihitsy no ilana fanitsiana mba hifanaraka amin’izay takin’ny fampianarana tekinika. Mila ahitsy sy atao mazava ao anatin’izany ny tanjon’ny fampianarana ny taranja malagasy mba hifanaraka amin’izay takin’ny fampianarana tekinika. Eo ihany koa ny vontoatiny sy ny fomba fampitana izany amin’ny mpianatra mba hahafahana manatratra ireo tsanganana andrasana. 3.2.1. Ny tsanganana tokony hananan’ny mpianatra mivoaka amin’ny lisea tekinika, sampam-piofanana varotra raha dinihina ny fandaharam-pianarana ho an’ny taranja malagasy, hita fa tsy lavorary ny vontoatiny. Ary ny fandaharam-pianarana tekinika mihitsy no manjavozavo satria tsy misy boky mirakitra izany, tahaka izay hita any amin’ny fampianarana ankapobeny. Tsy azo odian-tsy hita ny fanomezana lanja ny tsanganana ivoahan’ny mpianatra rehefa miresaka fampianarana sy fandaharam-pianarana. Io no fototra ijoroan’izany fandaharam-pianarana izany. Araka ny nambaran’i otis sy quellet 1996 9 hatrany, ny tsanganana no enti-mamaritra izay atolotra ao anaty fandaharam-pianarana manoloana ireo filana sy andrasan’ny sehatra handray ireo mpianatra na ny oniversite, na ny tsenan’ny asa , io tsanganana io no entina mampikaona izany fandaharam-pianarana izany.52 heverina ary fa tsara ny hanamafisana ny tsanganana navoakan’ny minisitera ho an’ny mpianatry ny lisea tekinika mba hiteraka vokatra tsara sy mahomby hatrany eo amin’izany sehatra izany, indrindra ao amin’ny g3.
Koa satria fanoritsoritana ireo lafiny mahakanto ny hira gasy no kendrena, dia ny haitsikera stylisque decriptive no heverinay fa mifanaraka amin’ny asa fikarohana ataonay, ka nofidinay hitondrana azy. Koa indreto misy mpandinika nanoritra boky ahitana io haitsikera io cressot m le style et ses techiniques, puf , paris, 1989 cohen j structure du langage poétique, flammarion, paris, 1966 marouzeau j précis d’analyse stylistique, paris, 1940 guiraud p et kuentz p la stylistique lecture, klincsieck, paris, 1970
Raha toa dia kasy loatra tezerako tokoany ny foko izay sendaotra ataoko fa tsaroany ! 90 tsapa araka izany, fa tsara ny kilalao malagasy ka tokony hampiroboroboana. Sady fialamboly izy io no fanabeazana. Koa tsy tokony ho variana amin’ny an’ny firenena hafa, fa hanandratra ny an’ny tena. Ndeha hodinihina indray ny fomba fitafy manavaka ny malagasy.
Mifandray amin ny lafiny toe-karena ny fahavitrihan ny mponina amin ny fanotronana ireo fianakaviana tompon-draharaha amin ny lanonam-pamadihana na dia amin ny fahafatesana aza. Iaraha-mahalala fa miaina ao anatin ny krizy ny vahoaka malagasy, ny hohanina anio tadiavina anio revo amin ny fitadiavana ny mponina. Vokany, lasa miantehitra amina fiantsoana manokana na am-bava na an-taratasy na an-kasoavana na an-karatsiana ny mpiray kibon omby vao mifanotrona. Manamafy izany i fety michel ao amin ny boky fanabeazana sy fiainam-pirenenamanao hoe tsy afaka hifanampy amin ny fahoriana intsony ny mpiara-monina raha tsy ao ilay fampandrenesana ara-dalàna fanaon ny vazaha faire part .140 araka izany, tsy ny fihavanana sy ny firaisan-kina no manentana azy ireo hifanotrona fa ny fampandrenesana am-bava na an-tsoratra. Mifandrohy amin izany koa ny hambara manaraka eto ambany. 3-2-3-2 manjaka ny samy olon-ko azy
Mazava ho azy fa raha avy niresaka ny mpandray anjara sy ny habaka isika dia tokony horesahina ihany koa ny amin’ny fotoana, satria, efa voalaza fa zavatra tsy afa- misaraka ireo. Misy karazany maromaro ny fotoana ao anatina tantara foronina, ka ireo no hoezahina hohadihadiana eto.
Ny lafiny fiarahamonina lafin-javatra maro no voaresaka mikasika ny fiarahamonina voalohany amin izany ny fampahafantarana momba ny mponina izay hijerena ny isany, ny fahasalamany, ny fanabeazana, ny finoany, ny fandriampahalemana. Faharoa, ny lamim-pihavanana izay hovelabelarina manokana mba hahafahana manasongadina ny endri-pihavanana misy any firavahana sy ny fomba fiainan ny olona izany ankehitriny. Ny isan ny mponina àry aloha nojerena voalohany.
Ary isaky tohin-kafatry ny isaky nofy ary isaky ny misy ali-maizim-bolana anatin’ny ririnina mangana fanala, misy koa tantara tsy maintsy afenin’iny ; fa any ho any misy, olo-mifanolana, 5 mifanondan-doha fa tiana sy malala kobon’ haizim-pito. Fitia tsy manan-tsiny. Ary isaky ny misy faravodilanitra mivolo-mainty ngizin’ny oram-pahavaratra ; misy zava-miafina aborany ihany koa ; 10 fa any ho any misy, fo manento hanitra mifampianokanoka jery mifangalatra. Kotsakotsa nefa. Sambatra tokoa.
Vehivavy i avelan’i toi amin’izay ve izahay, mba hiaraka hiditra amin’i toi ao? Manambitamby hono ho’aho anky? Gardien efa niteny taminareo aho hoe tsy misy hevitra izany. Ny caporal mivezivezy matetika eto, na dia mamo aza izy isaky ny alina toa izao. Tsy misy hevitra mihitsy! Vehivavy ii misakambina ny gardienavelao anky chéri mba hijery eo ambaravarana fotsiny izahay an! Ry zareo ao anie izao mba te hanafatra hoe iza izany nanatitra sakafo ho azy izany e! Eken’i chéri? Gardien non non et non! Izaho na tadiavinareo ho vonoina eo, dia ho atsipy any an-dranomasina raha tsy tratra amin’izany? An, an, an! Tsy raikitra. Izao ihany, atao toy ny nahazatra antsika efa ho efatra andro izay ianareo roa miandry eto, manome signal ahy raha sanatria ka tazanareo any ho any ny caporal na mose bourzac. Vehivavy i izay foana no lazain’i toi nefa hatramin’izao, tsy nisy caporal nandalo akory vehivavy ii chéri a! Izahay anie tsy mahafantatra na manakory na manakory zareo izay ao? Gardien misaotra anareo roa, fa tsy maninona zareo ao. Ho avy ny fotoana hihaonanareo, tsy ho ela izany fa mahandrasa kely. Eo aloha ianareo roa fa haka ny sakafo izay tokony ho haniny aho. Lasa .
Ny alin’ny 29 martsa no nipoaka ny fikomiam-bahoaka saika nanerana ny nosy indrindra ny tany moramanga, manakara, ambatondrazaka, antsiranana. Natao lasibatra ny toby miaramila ary nisy vazaha novonoina. Tsy nahomby anefa izany noho ny fisian’ny mpamadika. Nanao fanambarana ny radiô taty antananarivo ny 30 martsa fa ny m. D. R. M no tompon’andraikitra tamin’iny raharaha tany moramanga iny. Koa dia nosamborin’ny mpitondra avokoa ireo noheveriny ho lehiben’ny m. M manam-pahaizana, dokotera, mpampianatra. Nodorana ny tranony na noravana tamin’ny dinamita. Ny sasany novoina teo no ho eo. Ny sasany natsofoka tanaty wagon nandritra ny telo andro tsy nomena sakafo dia notifirina tao. Araka ny fantatra dia nahatratra sivy alina 90.000 ny maty tamin’io daty io.33 nahazo fahaleovantena ihany anefa i madagasikara taty amin’ny taona 1960. Tsy nitsahatra mantsy ny tolona na dia teo aza iny vono olona mahatsiravina iny. Teo rahateo koa moa ny fijoroan’ny firenena mikambana. 1 3 2 ny tolona nisy taorian’ny nahazoana ny fahaleovantena
Tamin’ny andro fahiny, ny don-tany sy kapo-tandroka dia tontosaina eo an- tanimalalaka alohan’ny hatory iandrasana sakafo. Tsy izay intsony ny fisehony ankehitriny noho izy natao ho fifaninanana fotsiny sisa fa tsy velomina eny amin’ny fiaraha-monina. Noho ny hoe iandrasan-tsakafo, dia fotoana fohifohy ihany no anatanterahana azy. Tsy voafaritra ny ora mazava fa rehefa hita ho mihamafy ny fifandonana dia miditra an-tsehatra ny elanelam-panahy mamarana. Ny hira gasy kosa nefa dia maharitra iray andro manontolo izany 33 noho ny iray maharitra adin’ny roa nefa ny tarika 2 miditra intelo avy. Ny don-tany sy kapo-tandroka dia azo tontosaina mandavan’ny taona fa ny hira gasy kosa voafetra ho amin’ny fotoanan’ny main-tany 34 izany dia satria ny tantsaha mpihira gasy dia miasa rehefa fahavaratra ary amin’ny fotoanan’ny main-tany na ririnina no be ny fety aman-danonana.
Ny biby masina manan-kasina ao amin ny fiaraha-monin ny zanabibiandriakomanjaka ny biby. Fady ary tsy fanao ao amin ity fiarahamona ity ny mamonovono biby afa-tsy ny biby manota na manonto ihany. Misy ny biby heverin ity foko ity fa masina ka hataorany sy inoany ny voay, ny bibilava, ny goaika.
Raha somary natoritory ny tolona nataon’ny malagasy taorian’ny faharavan’ny fikambanana v. V. S. Vy, vato, sakelika , dia taitra tamin’ny torimasony indray izany tamin’ity vanim-potoana ity. Nodradraina tetsy sy teroa ny fitakiana fahafahana sy fahaleovantena, indrindra moa taorian’ilay kaoferansa natao tany brazzaville, tamin’ny taona 1944, momba ny fampanantenan’i frantsa fahaleovantena ho an’ireo firenena nozanahiny, indrindra fa ireo zanatany afrikanina.
Ianareo mpanatrika tsy misy an-kanavaka tolorana tso-drano amin’ny fomba miavaka na ny zandry, na ny zoky, na ny raiamandreny ny fisaorana anareo, ndeha atao indray miteny misaotra tompokolahy, mankasitraka tompokovavy. Ho aminareo anie ny tsiron’ny tany sy ny andon’ny lanitra
Olam-piarahamonina azo raisina ny fahasimban’ny tontolo iainana izay nateraky ny fitrandrahana ala tsy voarindra. Vahaolana azo aroso ny fambolen-kazo sy ny fanentanana nympiara-belona hitandro ny tontolo manodidina azy. Ireny vahaolana ireny, no avadika ho tetikasa.
Tao fenoarivo atsinanana no nahalatsahan’ny tavonin’i clarisse hortense ravaoarisoa andriamampandry ny 5 desambra 1926. Izy no tonga tamin’izao lazany izao, dia teo ny rainy pierre andriamampandry, dokotera, ary ny reniny razafindrabodo, mpikarakara tokantrano. Zaza fahatelo amin’izy sivy mianadahy i clarisse ratsifandrihamanana. Izy no vavimatoa ary andriamampandry denis kosa no lahimatoa amin’izy ireo. Nanambady an’i henri ratsifandrihamanana izy ny volana martsa 1946 ary niteraka valo mianadahy izy ireo. Ratsifandrihamanana bodo no zanany vavimatoa. Ny taona 1950 dia namoy ny zanany vavy fahatelo izay vao telo volana monja izy. Namela ratra teo amin’ny fiainany izany ary nampivahavaha ny finoany. Niezaka nitraka hatrany anefa izy teo anatrehan’izany. Hoy rajemisa raolison nilaza ny momba ny mpanoratra vehivavy nahalala fahoriana izy, nahalala fijaliana ary nahita sy niharan-java-mahory betsaka izy, na teo amin’ny manodidina azy, na tao anatin’ny fianakaviany mihitsy aza. Saingy nijoro izy fa tsy niondrika, nitraka fa tsy nilofika, na dia nisento sy nitomany aza. 7 efatra amin’ireo zanany no mbola velona ankehitriny.
Takila faha 241-242 teny fanomezam-boninahitra ny mpanoratra amin’ny maha vehivavy sy amin’ny maha mpanoratra malaza azy un hommage à esther , nataon’i jeannot ramambazafy tao amin’ny gazety madagascar tribune ny 8 martsa 2001. Manomboka eo amin’ny takila faha 243 hatramin’ny 247 kosa no anoloran’ny mpanoratra ireo boky izay nosoratany sy nadikany tamin’ny fiteny malagasy, izay nantsoiny hoe zava-kanto , ary nosokajiany ho toy izao angano sy tantara ho an’ny ankizy tantara ho an’ny vanton-jaza sy ny tanora boky nadika ho an’ny ankizy madinika 2-7 taona, izay ahitana sary miloko boky ho an’ny ankizy 7-13 taona, ahitana sary miloko tantara mahatsikaiky ho an’ny tanora sy ny olon-dehibe ho an’ny vanton-jaza boky vaovao 1997-2001 teatra vaovao ny fanolorany ireo kosa dia faranany amin’ny mombamomba ny mpanoratra, ny asany, ny fikambanana misy azy, ny adiresiny sy ny laharan-tariby hahazoana azy. Amin’ny fomba tsotra no anehoany ireo. Takila faha 249-257 laza adina bepc sy bakalorea izay efa namoaka ny asa soratry ny mpanoratra. Ary ny mamarana ireo, dia ny fanoroan-takila, ahitana pejy fiandry iray. Eo amin’ny fonon’ny boky avy aty anatiny kosa dia ahitana ireo endriky ny amboara ny maraina , izay boky vaovao natokana ho an’ny ankizy madinika. Ny fonon’ny boky aty ivelany kosa dia ahitana ny sarin’ny mpanoratra ankehitriny, ny lohatenin’ny boky, ny mombamomba ny tantara. Efa an-taona maro nahitana masoandro ny boky ho avy ny maraina, ary tao anatin’izany dia efa
Isaorana tsy misy an-kanavaka ny mpampianatra rehetra ato amin’ny sampana teny aman-tsoratra malagasy, izay namolavola sy nanolokolo anay nandritra ny fotoam-piofananay teto amin’ny sekoly ambony fanofanana ho mpampianatra. Singanina manokana amin’izany andriamatoa randriamahazo jean claude filohan’ny sampana, nanaiky nihaino sy nandray anay hatrany raha sendra nisy olana izahay. Mankasitraka indrindra tompoko.
Ny tamberim-boan-teny tokana tavoahangy no ampiasaina eto. Voan-teny miverina indroa ary samy hafa ny hevitra fonosiny. Ny tavoahangy ao amin’ny tapany voalohany dia mirakitra ny heviny ara-bakiteny mihitsy, izany hoeny maha tavoahangy azy, fasiana zavatra. Ny tavoahangy ao amin’ny tapany farany kosa dia ilay toaka no tiana lazaina ary dia ny fisotroana io no heveriny ho jiro manazava ny lalan-kombany. Ny foto-pisaina raiki-tampisaka tao aminy mantsy no nandiso tanteraka ny safidy satria notefeny hifanaraka tamin’izany ny foto-pisainana. Manamafy izany ny fiheveran’i lethielleux p fa izay mifanaraka amin’ny fitsipik’andriamanitra ihany no tokony ho izy72. Hany ka rehefa nifanandrina tamin’ny foto-pisainany dia fanary ary fandao ka ny fisotroana sy ny hamamoana enti-mody sisa fanafany. Isan-kariva, sambatsambatra hatrany aho tak. 38 .
Toy izao manaraka izao no tanjona kendrenay amin’ity asa fikarohana ity fampahalalana an’i niry-solosoa amin’ny maha mpanoratra azy mbola an- kavitsiana mantsy no tena mahalala azy, na dia efa azo lazaina ho andrarezin’ny literatiora malagasy aza izy fampahafantarana ny asa soratry ny mpanoratra, dia ny amboaran-tononkalo dia izay nanaovanay izao asa fikarohana izao, satria tsy mbola nivoaka ho boky, fa mbola eo am-pikasana hamoaka izany ny mpanoratra hanabe voho ny literatiora malagasy mba tsy hihanona fotsiny amin’ireo mpanoratra zokiny inoanay ihany koa, fa hanampy ny mpampianatra amin’ny fikarohana fitaovana hoenti-mampianatra ny asa fikarohana toy itony anjara biriky ho fanampiana ireo zandry mbola hanao asa fikarohana, satria santatra am-bavarano ihany izao nataonay izao, fa mbola maro ny lohahevitra azo trandrahina ao amin’ny asa soratr’i niry-solosoa. Azo dinihina ao, ohatra, ny tolona araka ny ahitana azy ao amin’ny asa soratr’i niry-solosoa. Azo ampiasaina ho fitaovana anaovana asa fikarohana mifototra amin’ny haifampianarana ihany koa ny amboaran- tononkalo dia. 0-5 petraka olana sy petra-kevitra misy ny petraka olana sy petraka hevitra nentinay nitondrana izao asa izao
Fifaliana lehibe ho anay ny fahavitan’izao asa fikarohana izao. Koa isaorana ilay ray avo indrindra, izay nitantana sy nanolo-tsaina ary nanome fahasalamana anay, ka tontosa soa aman-tsara ny fiofanana izay nataonay. Misaotra an’izay rehetra nanampy anay na mivantana izany, na ankolaka tamin’ny fanatontosana ny asa. Isaorana ianao andriamatoa raharijaona alphonsenanaiky tamim- pifaliana ho filoha mpitarika izao asa fikarohana izao. Na teo aza ireo adidy aman’andraikitra maro sahaninao, tsy nanosi-bohotanana anay tamin’ny fiangavianay ianao. Misaotra betsaka tompoko. Toy izany koaramatoa raharimalala beby fanja olive, mpampianatra eto amin’ny ens, mpitsara izao asa fikarohana izao. Fantatray tokoa ramatoa mpitsara ny adidy sy andraikitra sahaninao, misaotra indrindra noho ny fahazotoana sy ny fahafoizan-tena nitsara ity asanay ity. Mankasitraka mankatelina tompoko. Mankasitraka feno an’andriamatoa andriamanatsilavo seth izahay, noho ny fahafoizan-tenany sy ny fanekeny nitari-dalana anay. Ny fahazotoany hatrany nitantana anay, ary niara-nisahirana taminay nihevitra ny hanatsarana hatrany ny asa fikarohana, na maro aza ny asa sy andraikitra sahaniny. Misaotra tompoko, andriamanitra anie hanome hery sy tanjaka mandrakariva ho anao sy ny ankohonanao. Tsy hadinoina ihany koa ny manolotra fisaorana feno ho an’ny talen’ny sekoly sady reny mpiahy anay ramatoa ramanambelina judith henriette, ny lehiben’ny sampana andriamatoa randriamahazo jean claude, ary ireo mpampianatra rehetra namolavola, nanabe nandritra ny fotoam-piofanana. Ny hazo no vanon-ko lakana tompoko, dia ny tany naniriany no tsara. Heverinay fa tato amin’ny tany mahavokatra izahay matoa tonga amin’izao dingana izao. Fisaorana feno fankatelemana ihany koa no atolotray anareo tompon’andraikitra rehetra ao amin’ny gazety lakroan’i madagasikara. Nandondona izahay, novohainareo trano. Nahafa-po, tompoko, ny fandraisanareo anay. Hiroborobo anie ny asa fitoriana ny evanjely an-gazety izay ataonareo. Hikapa hahita ny tonony, handidy hahita ny vaniny. Hotahian’andriamanitra anie ianareo.
Unicef pour les filles, l’échec scolaire signifie très souvent la fin des études in document allez les filles 2.1.1.2. Ny voka-dratsin’ny fanaovana tsimandrimandry sy ny famonjena jiromena ampiarahina ato amin’ity zana-pizarana ity ny olan’ny fanaovana tsimandrimandry sy ny jiromena , satria misy ny itoviany dia ny maha lanonana fanao amin’ny alina azy. Mitovy ihany koa ny olana aterany eo amin’ny fanabeazana ny ankizivavy an-tsekoly izay lohahevitra iompanan’izao asa fikarohana izao. O ny olana eo amin’ny tsimandrimandry manokana aorina eo an-kalamanjana manakaiky ny fasana ny toby112 anaovana ny tsaboraha. An-kalamanjana toy izany ihany koa izany no anaovana ny tsimandrimandry. Malalaka ny kianja filanonanana, dia malalaka ihany koa ny mpandray anjara amin’izay tiany hatao indrindra amin’ny fotoana fanaovana tsimandrimandry. Lanonam-pianakaviana rahateo no tanterahina ka mandray anjara avokoa na ny kely na ny lehibe na ampy taona na tsia. Ho an’ny ankizivavy manokana, dia ireny fotoana ireny no isehoan’ny andrakandrana isan-karazany toy fanaon’ny tanora lahy sy vavy mitovy taona aminy. Ohatra amin’izany ny fisotroan-toaka izay tianay ny manamarika fa misy endrika faneren’ny fiarahamonina ihany, satria ampinomin’ny sasany hatramin’ny zazakely am-bolana. Fampandraisana anjara azy amin’ny fomban-drazana sahady izany hoy ity renin-jaza iray.113 tsy afa-misaraka amin’ny fomban-drazana betsimisaraka ny betsabetsa sy ny toa-drazana. Mariky ny faharesahan’ny lanonana ny habetsahan’ny toaka aroson’ny mpikarakara. Ataon’ny mpanotrona tantara ny isan’ny damizanan-toaka. Ny tsy fahafehezan-tena amin’ny fisotroan-toaka no olana natrangan’ireo olona nanontanianay fa anisan’ny voka-dratsin’ny fanaovana tsimandrimandry fa tsy ny maha fomba azy.
Tsy takany intsony fa toa mafy loatra b ao amin’ny dindo , ohatra, dia ahitana rima mifaningotra ihany koa. Andininy 3 ny didin’ny matanjaka manana ny heriny a lavo ka tsindrio b ny akony amin’ny asa miaina anaty feriny a avo ka fandriho b eo amin’ity asasoratra ity no ilazan i arni fa tsy afa-misaraka amin’ny fiainan’olombelona ny fifamandrimpandrihana eo amin’ny samy olona. Toa toe-javatra mifaningotra no iainana ka tsy misy ho afa-maina foana na hiala moramora eo amin’ny fiainam-piarahamonina.
Ny fanovana endri-javatra izay mandoko ny fitenin’ny olombelona indray no asiana resaka manaraka eto. Araka ny voalaza teo aloha dia loharano nanovozana ny anoharana no entina hanasokajiana ny asa atao manaraka eto. Toy izao no drafitra azo itondrana izany. Eo am-piandohana, dia hojerena ireo fanovana endri-javatra mandoko ny fiteny miorina amin’ny zavatra azo hanina sy sotroina, avy eo dia hojerena ihany koa ny fanovana endri-javatra mandoko ny fiteny miorina amin’ny resaka firavaka. Ary amin’ny farany dia hodinihina ihany
Ny tsapa anefa, na ho an’ireo mpampianatra vao miza-draharaha, na hoan’ireo mpampianatra efa ela nihetezana toy ny hita tany amin’ny fanatrehana fampianarana, dia toa vitsy ny mahatontosa an-tsakany sy an-davany ny asa fanomanana na ny fanomanana lavitra ezaka fanomanana mialoha , na ny fanomanana fohy ezaka fanomanana avy hatrany hita taratra izany teo amin’ny fitavozavozana eo amin’ny fampianarana, ny fampiasana ireo takela- panomanan-desona efa ela.